ประจำเดือนไม่มาคะ แต่มีเหมือนประจำเดือนแต่เป็นสีดำ หนูไม่แน่ใจว่ามันคือประจำเดือนมั้ย แล้วคือมันมาเปน1-2อาทิตย์ยังไม่หาย แาการแบบนี้หนูจะเป็นไรมั้ยคะ ท้องมั้ย
สวัสดีค่ะ หากประจำเดือนมีลักษณะผิดปกติไปจากเดิม คือเป็นสีดำ และมานาน 2 สัปดาห์แล้ว หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูก่อนเป็นอันดับแรกค่ะ หากตรวจพบการตั้งครรภ์ เลือดที่ออก ก็อาจเป็นอาการของการแท้งคุกคามได้ แนะนำควรรีบไปพบสูติ-นรีแพทย์โดยเร็วค่ะแต่หากตรวจไม่พบการตั้งครรภ์ เลือดที่ออกนานกว่าปกติ อาจเกิดจากสาเหตุอื่นๆ ได้ เช่น- เป็นผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ- มีการอักเสบติดเชื้อในโพรงมดลูก แต่มักมีตกขาวที่ผิดปกติและอาการปวดท้องน้อยร่วมด้วย- มีโรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น- การทำงานผลิตฮอร์โมนของรังไข่ผิดปกติหากตรวจไม่พบการตั้งครรภ์ แต่เลือดยังคงไม่หยุดไหล แม้จะมีปริมาณไม่มาก ก็ควรไปพบแพทย์เพื่อหาสาเหตุและรักษาให้เลือดหยุดไหลค่ะ หากปล่อยให้มีเลือดออกนาน แม้จะมีปริมาณไม่มาก ก็อาจทำให้เกิดภาวะโลหิตจางตามมาได้ค่ะ